Միխայել Շտիխ

Միխայել Շտիխ (, , ԳՖՀ), գերմանացի նախկին պրոֆեսիոնալ թենիսիստ։ ATP մենախաղային 18 և զուգախաղային 10 մրցաշարերի հաղթող։ 1991 թվականի Ուիմբլդոնի մրցաշարի հաղթող մենախաղում և 1992 թվականին զուգախաղում։ Օլիմպիական խաղերի զուգախաղի մրցաշարի ոսկե մեդալակիր 1992 թվականին։

Նվաճումներ 
 Օլիմպիական չեմպիոն 1992 թվականին զուգախաղում (Բորիս Բեկկերի հետ)։
 1991 թվականի Ուիմբլդոնի մրցաշարի մենախաղի և 1992 թվականի զուգախաղի (Ջոն Մաքինրոյի հետ զույգով) մրցաշարերում։
 ԱՄՆ բաց առաջնության 1994 թվականի եզրափակչի մասնակից մենախաղում։
 Ֆրանսիայի բաց առաջնության 1996 թվականի եզրափակչի մասնակից մենախաղում։
 Աշխարհի ամփոփիչ առաջնության 1993 թվականի հաղթող մենախաղում
 Մեծ Սաղավարտի գավաթի եզրափակչի մասնակից (1993) և հաղթող (1992)։
 Գերմանիայի հավաքականի կազմում Դևիսի Գավաթի տիրակալ (1993)։
 Գերմանիայի հավաքականի կազմում թենիսի Աշխարհի թիմային առաջնության հաղթող (1994)։

Կարիերա 
Միխայել Շտիխը թենիսով սկսել է զբաղվել 6 տարեկան հասակից։ 1988 թվականին նորամուտել է պրոֆեսիոնալ մրցաշարերում։ Առաջին մրցաշարը հաղթել է 1990 թվականին, Մեմֆիսում։

1991 թվականին Շտիխի կարիերայում իսկական բեկում է տեղի ունենում։ «Ռոլան Գարոս»-ում նա հասնում է մինչև կիսաեզրափակիչ, իսկ մեկ ամսից էլ քիչ ժամանակ անց նա հաղթում է Ուիմբլդոնում, որտեղ հերթականությամբ հաղթում է աշխարհի ուժեղագույն թենիսիստներին՝ Ջիմ Կուրիեին, Ստեֆան Էդբերգին և եզրափակիչում Բորիս Բեկկերին։ Մինչ այժմ Շտիխը մնում է գերմանացիներից վերջինը, ով հաղթել է Ուիմբլդոնի մրցաշարում։ ԱՄՆ բաց առաջնությունում առաջին անգամ մտնում է ուժեղագույն ութնյակի մեջ։ Մրցաշրջանն ավարտում է աշխարհի 4-րդ ռակետի կարգավիճակում, անց կացնելով 100 հանդիպում և հաղթելով նրանցից 74-ում։ Միաժամանակ հաջող է հանդես գալիս նաև զուգախաղերում։ 1992 թվականին, Ջոն Մաքինրոյի հետ զույգով, հաղթում է Ուիմբլդոնում։

1992 թվականին, Բորիս Բեկկերի հետ զույգով, դառնում է Բարսելոնայի Օլիմպիական խաղերի չեմպիոն։

1993 թվականին նույնպես շատ հաջող է ելույթ ունենում, հաղթելով 6 խոշոր մրցաշարերում։ Մրցաշրջանի ավարտին մոտ, Մայնի Ֆրանկֆուրտում, հաղթում է ATP Ամփոփիչ աշխարհի առաջնությունում։ Եզրափակիչում չորս սեթում հաղթում է աշխարհի ուժեղագույն թենիսիստ Փիթ Սամփրասին։ Այդ նվաճումը Շտիխին թույլ է տալիս դառնալ աշխարհի 2-րդ ռակետ։

1993 թվականին, Գերմանիայի հավաքականի հետ միասին, հաղթում է Դևիսի Գավաթում և անվանի հայրենակից Շտեֆի Գրաֆի հետ հաղթում է Հոպմանի գավաթում։

1994 թվականին կարերայում երկրորդ անգամ դուրս է գալիս Մեծ Սաղավարտի մրցաշարի եզրափակիչ։ Այս անգամ ԱՄՆ բաց առաջնության որոշիչ խաղում գերմանացին զիջում է Անդրե Աղասիին։

1994 թվականի Դյուսելդորֆում կայացած Աշխարհի ամփոփիչ թիմային առաջնությունում Շտիխը նվաճում է չեմպիոնական գավաթը։ Մրցաշարի եզրափակիչում Գերմանիայի հավաքականը հաղթում է իսպանացինեին՝ 2-1, Շտիխը մասնակցություն է ունենում երկու հաղթական հանդիպումներում՝ զուգախաղում և Սերխի Բրուգերայի դեմ մենախաղում։

Հետագա վնասվածքները բացասական են անդրադառնում Շտիխի խաղի վրա։ Նա աստիճանաբար զիջում է իր դիրքերը, պարտություն կրելով ավելի շատ խաղերում և կորցնելով դիրքերը դասակարգման աղյուսակում։ 1995 թվականի սեպտեմբերի 23-ին, Դևիսի Գավաթի կիսաեզրափակիչում, Գերմանիայի հավաքականը հանդիպում էր Ռուսաստանի հետ։ Որոշիչ խաղում Շտիխը հանդիպում էր Անդրեյ Չեսնոկովի հետ և ունենալով 9 մատչ-բոլ, բաց է թողնում հաղթանակը։ Մինչ այդ Շտիխն անց էր կացրել երկարատև զուգախաղ և մենախաղ Եվգենի Կաֆելնիկովի դեմ։ Ֆիզիկապես և հոգեպես հյուծված Շտիխը չի կարողանում է Չեսնոկովի հետ հանդիպումը հասցնել հաղթական ավարտի։

1996 թվականին դուրս է գալիս Ֆրանսիայի բաց առաջնության եզրափակիչ։ Որոշիչ հանդիպման ճանապարհին նա առավելության է հասնում մրցաշարի գործող չեմպիոն Թոմաս Մուստերի նկատմամբ, սակայն եզրափակիչում զիջում է Եվգենի Կաֆելնիկովին։

Բազմաթիվ անգամներ հաղթել է խոշոր և ոչ մեծ մրցաշարեր Գերմանիայում։ Երգեք չի հրաժարվել մասնակցել հայրենի թիմի կազմում, որի համար մեծ հարգանք էր վայելում հայրենակիցների մոտ։

Շտիխի վերջին վառ ելույթը դառնում է 1997 թվականի Ուիմբլդոնի մրցաշարը։ Լինելով աշխարհի միայն 88-րդ ռակետը, նա դուրս է գալիս 1/8 եզրափակիչ, որտեղ առավելության է հասնում բրիտանացի Թիմ Հենմենի նկատմամբ, իսկ քառորդ եզրափակիչում զիջում է Սեդրիկ Պիոլինին։

Պրոֆեսիոնալ մրցաշարերում ելույթներն ավարտել է 1997 թվականին։

Միխայել Շտիխի խաղը առանձնանում էր բարձր վարպետությամբ և արագությամբ։ Մարզիկը տիրապետում էր գնդակը «զգալու» անփոխարինելի որակով, ճշգրիտ և ըստ տեղի ուղարկելով այն կորտի հարկավոր հատվածը։ Նա հիանալի էր խաղում ցանցի մոտ և ուներ շատ հզոր մեկձեռքանի բեքհենդ։ Ունենալով մեծ ֆիզիկական ներուժ և մեծ թենիսային ունակություններ, Շտիխը ամբողջ կարիերայի ընթացքում կատարելագործում էր իր վարպետությունը։

Կարիերայի ամբողջ ընթացքում Միխայելին մշտապես համեմատում էին հայրենակից Բորիս Բեկկերի հետ։ Բեկկերի հաջողությունները և հանրաճանաչությունն անսահման մեծ էին։ Սակայն, ըստ որոշ ցուցանիշների, Շտիխը գերազանցում էր Բորիսին։ Մասնավորապես, նա Բեկկերից զգալի հաջող էր ելույթ ունենում գրունտի վրա և նույնիսկ հաղթել է մրցաշարեր։ Ի տարբերություն Բեկկերի, ունի այն տարիների անվիճելի առաջատար Փիթ Սամփրասի հետ հանդիպումների դրական հաշվեկշիռ։

Այժմ Միխայել Շտիխը մասնակցում է բարեգործական ակցիաներում։ 1994 թվականին, լինելով գործող մարզիկ, հիմնադրել է հիմնադրամ, որը զբաղվում է ՄԻԱՎ-ով վարակված երեխաների համար միջոցների հավաքագրումով։ Այսօր ՁԻԱՀ-ի դեմ պայքարի հասարակական հիմնադրամում գործունեությունը ավելի մեծ տարածում է ստանում։ Հատկապես ակտիվ է նրա աշխատանքը Գերմանիայի դաշնային խաչում։ Հանդես է գալիս որպես խոշոր մրցաշարերի մեկնաբան։ Հանդիսանում է ֆուտբոլի մոլի երկրպագու և ակտիվորեն աջակցում է ազգային հավաքականին։

Եզրափակիչներում մասնակցությունների վիճակագրություն

Մեծ Սաղավարտի մրցաշարերի եզրափակիչներ

Մենախաղ 3 (1–2)

Զուգախաղ 1 (1–0)

Օլիմպիական խաղերի տղամարդկանց զուգախաղի եզրափակիչներ

Մասթերս շարքի մրցաշարեր

Մենախաղ 3 (2–1)

Զուգախաղ 3 (1–2)

Կարիերայի եզրափակիչներ

Մենաքաղ 31 (18–13)

Զուգախաղ 16 (10–6)

Մենախաղի վիճակագրություն

Ծանոթագրություններ

Աղբյուրներ 
 Միխայել Շտիխը ATP կայքում
 Միխայել Շտիխը ITF կայքում 
 Միխայել Շտիխը Դևիսի Գավաթի կայքում

1968 ծնունդներ
Հոկտեմբերի 18 ծնունդներ
Ավստրալիայի թենիսի բաց առաջնություն
Ֆրանսիայի թենիսի բաց առաջնություն
Ուիմբլդոնի մրցաշար
ԱՄՆ-ի թենիսի բաց առաջնություն